Source: https://www.enviro.sk/33/vyhlaska-c-366-2015-z-z-vyhlaska-ministerstva-zivotneho-prostredia-slovenskej-republiky-o-evidencnej-povinnosti-a-ohlasovacej-povinnosti-uniqueidmRRWSbk196FPkyDafLfWAJBsmTCABFprtVqAsgqRTIoVUyVsoT3IYdVFgUtLZYC8/?serp=1&version_year=2018&uri_view_type=18
Timestamp: 2019-03-18 20:42:02+00:00

Document:
Vyhláška Ministerstva životného prostredia Slovenskej republiky o evidenčnej povinnosti a ohlasovacej povinnosti (ďalej „vyhláška“)
Vyhlášku vydáva Ministerstvo životného prostredia Slovenskej republiky (ďalej „Ministerstvo“) na základe zmocnenia zakotveného v ustanovení § 105 ods. 3 písm. c), d), f), g), i), k), l) a n) zákona č. 79/2015 Z. z. zákon o odpadoch a o zmene a doplnení niektorých zákonov (ďalej „zákon o odpadoch“). V zmysle týchto ustanovení zákona o odpadoch vydá Ministerstvo všeobecne záväzný právny predpis, ktorým okrem iného ustanoví podrobnosti v súvislosti s vedením evidencie, jej uchovávaním a plnením ohlasovacích povinností v súvislosti s odpadom.
Z dikcie vyhlášky, podľa ktorej sa „údaje o vzniku odpadu a nakladaní s ním zapisujú priebežne tak, ako vznikajú, ak ide o jednorazový vznik odpadu“, možno vyvodiť, že údaje sa zapisujú iba v prípade, ak odpad vznikne. Na druhej strane však existujú aj signály, že v praxi sa za účelom právnej istoty bude vyhotovovať evidencia s „nulovými riadkami“. Zastávame však názor, že tzv. nulová evidencia už v zmysle tejto vyhlášky potrebná nie je.
Hlásenie o vzniku odpadu a nakladaní s ním v zmysle § 3 vyhlášky súvisí s evidenčnou povinnosťou podľa § 2 vyhlášky. Predmetná ohlasovacia povinnosť sa vzťahuje na všetky subjekty, ktoré majú evidenčnú povinnosť podľa ustanovenia § 2 vyhlášky za predpokladu, že nakladajú:
a. ročne v súhrne s viac ako 50 kg nebezpečných odpadov; alebo
b. ročne v súhrne s viac ako jednou tonou ostatných odpadov; alebo
c. s biologicky rozložiteľným kuchynským a reštauračným odpadom; alebo
d. s odpadmi uvedenými v prílohe č. 3 vyhlášky.
Ohlásenie o vzniku odpadu a nakladaní s ním sa v danom prípade podáva za obdobie kalendárneho roku príslušnému okresnému úradu, a to do 28. februára nasledujúceho roku. Vzor ohlásenia je súčasťou prílohy č. 2 k vyhláške.
Okrem predmetného ročného ohlásenia upravuje vyhláška v ustanovení § 3 aj osobitnú skupinu odpadov, pri ktorej je potrebné ohlásenia vykonávať štvrťročne. V danom prípade sa má ohlásenie zasielať ako príslušnému okresnému úradu, tak Recyklačnému fondu, a to do konca mesiaca nasledujúceho po uplynutí príslušného kalendárneho štvrťroku. Uvedené sa nevzťahuje na pôvodcov odpadov.
Predmetné ohlásenia je potrebné archivovať po dobu piatich rokov.
4. Ohlásenie o množstve vyzbieraných odpadových pneumatík
Uvedená ohlasovacia povinnosť súvisí s povinnosťou výrobcov pneumatík zabezpečiť spätný zber pneumatík. Táto ich povinnosť je realizovaná práve prostredníctvom distribútorov pneumatík, ktorí sú priamo zo zákona povinní vykonávať spätný zber.
V zmysle ustanovenia § 71 ods. 1 písm. f) zákona o odpadoch je distribútor pneumatík povinný ohlásiť k poslednému dňu príslušného kalendárneho štvrťroku koordinačnému centru pre prúd odpadových pneumatík, ak je zriadené, a zároveň Ministerstvu množstvo vyzbieraných odpadových pneumatík. Z uvedeného vyplýva, že po vzniku koordinačného centra bude potrebné podávať ohlásenia obom subjektom súčasne.
V súvislosti s termínom plnenia ohlasovacej povinnosti treba upozorniť, že ohlásenie sa musí podať v posledný deň obdobia, za ktoré sa podáva hlásenie, teda aj za deň, v ktorom je potrebné ohlásenie podať. Z uvedeného dôvodu sa odporúča, aby sa evidencia vykonávala priebežne.
Ohlásenie o množstve vyzbieraných odpadových pneumatík podáva distribútor pneumatík na tlačive, ktorého vzor je uvedený v prílohe č. 4 vyhlášky. Vyhláška ani zákon o odpadoch v tejto súvislosti neupravuje povinnosť uchovávať príslušné hlásenia po určitú dobu po vykonaní ohlásenia.
5. Ohlásenie o materiálovom toku odpadov z obalov
Predmetná ohlasovacia povinnosť zakotvená v ustanovení § 5 vyhlášky nadväzuje na ustanovenie § 58 ods. 1 zákona o odpadoch, podľa ktorého pôvodca odpadu z obalov, ktorý nie je súčasťou komunálneho odpadu a pre ktoré nie je výrobcom obalov, môže takéto odpady odovzdať iba osobe oprávnenej na zber odpadov z obalov alebo do zariadenia na zhodnocovanie odpadov z obalov. Následne druhý odsek predmetného ustanovenia zakotvuje povinnosť pôvodcu odpadov z obalov ohlasovať údaje o materiálovom toku tohto odovzdaného odpadu koordinačnému centru pre prúd odpadov z obalov a z neobalových výrobkov.
Plnenie uvedenej ohlasovacej povinnosti je pôvodca povinný vykonávať bez nároku na akúkoľvek formu odplaty, a to mesačne vždy do 25. dňa nasledujúceho mesiaca po odovzdaní odpadu. Ohlasovacia povinnosť sa má vykonávať vo vzťahu ku koordinačnému centru. V zmysle prechodného ustanovenia § 135 ods. 35 zákona o odpadoch sa do vzniku koordinačného centra ohlásenia podávajú Ministerstvu. Ohlásenie sa podáva na tlačive, ktoré je uvedené v prílohe č. 5 vyhlášky.
Ustanovenie § 58 zákona o odpadoch predstavuje jedno z najkontroverznejších ustanovení zákona o odpadoch, ktoré je kritizované nielen z hľadiska administratívnej záťaže, ale aj z dôvodu jeho nejednoznačného výkladu.
Ohlasovacia povinnosť sa v zmysle § 58 zákona o odpadoch a vyhlášky vzťahuje na pôvodcu odpadu z obalov, pre ktoré (pozn. zvýraznené autorom) nie je výrobcom obalov. Uvedené neznamená, že ak je príslušný subjekt výrobcom obalov, nemôže byť za žiadnych okolností pôvodcom odpadu z obalov s ohlasovacou povinnosťou. V tejto súvislosti je dôležité vždy zadefinovať, kto je pre konkrétny obal výrobcom obalu v zmysle § 52 ods. 11 zákona o odpadoch.
Ohlasovacia povinnosť sa týka iba odpadu, ktorý nie je komunálnym odpadom v zmysle definície uvedenej v ustanovení § 80 ods. 1 zákona o odpadoch.
Ohlasovacia povinnosť vzniká až momentom, keď je odpad z obalov odovzdaný osobe oprávnenej na zber alebo do prvého zariadenia na zhodnocovanie odpadov niektorou z činností R1 až R11. V danej súvislosti Ministerstvo vydalo usmernenie, podľa ktorého ak „pôvodca odpadu z obalov odovzdal odpad z obalov osobe oprávnenej na zber odpadov z obalov a nie sú mu poskytnuté v čase odovzdania odpadov z obalov ďalšie informácie o nakladaní s odpadom z obalov, ohlásenie podáva bez uvedenia zariadenia na zhodnocovanie“. Po získaní informácie o zariadení na zhodnocovanie je v zmysle uvedeného usmernenia pôvodca povinný podať doplňujúce hlásenie za mesiac, v ktorom neúplné hlásenie podal.
V prípade, ak pôvodca zhromažďuje odpad z obalov vo svojej prevádzke alebo ak po odovzdaní osobe oprávnenej na zber získa informáciu, že odpad z obalov bol odovzdaný do zariadenia na zneškodnenie, ohlásenie nie je potrebné podať. V danom prípade pravdepodobne pôvodca nemusí ani dopĺňať prechádzajúce hlásenie, ktoré bolo neúplné. Dôvodom je skutočnosť, že hlásenie preukazuje materiálový tok, t. j. len zhodnotené odpady.
Z uvedeného vyplýva, že pôvodca odpadu je povinný skúmať informácie o zariadení, ktorému boli odpady z obalov odovzdané. Pre dané účely bolo do ustanovenia § 14 ods. 1 písm. h) zákona o odpadoch zakotvená povinnosť držiteľa odpadu predložiť na vyžiadanie predchádzajúceho držiteľa odpadu doklady s úplnými a pravdivými informáciami, preukazujúce spôsob nakladania s odpadom, a to najneskôr do 30 dní odo dňa doručenia písomnej žiadosti.
Na rozdiel od ohlásenia o vzniku odpadu a nakladaní s ním, pôvodca odpadu z obalov nepodáva ohlásenia za jednotlivé prevádzkarne, ale súhrnne za celý subjekt.
Na druhej strane je však povinný podávať ohlásenia za každý druh odpadov z obalov samostatne, nakoľko vzor tlačiva umožňuje uvedenie iba jedného kódu odpadu. V prípade, ak sa jeden druh odpadov z obalov odovzdáva viacerým odberateľom, musí sa pre každého odberateľa vypísať samostatné tlačivo.
Vyhláška ani zákon o odpadoch v danom prípade nepožaduje, aby pôvodcovia odpadov uchovávali ohlásenia po určitú dobu po vykonaní ohlásenia. S ohľadom na povinnosť pôvodcu odpadu predložiť koordinačnému centru pre prúd odpadov z obalov a z neobalových výrobkov do 30 dní odo dňa doručenia písomnej žiadosti doklady preukazujúce správnosť poskytnutých údajov, je vhodné aj napriek tomu príslušné dokumenty uchovávať.
6. Evidenčný list zariadenia na zhodnocovanie a zneškodňovanie odpadov
Právna úprava evidenčnej povinnosti v súvislosti so zariadeniami na zhodnocovanie a zneškodňovanie odpadov bola z veľkej časti prevzatá z predchádzajúcej právnej úpravy. Evidenčný list zariadenia na zneškodňovanie odpadov vedie prevádzkovateľ zariadenia, a to v rozsahu údajov uvedených v tlačive, ktorý je súčasťou prílohy č. 6 vyhlášky.
Na rozdiel od predchádzajúcej právnej úpravy sa evidenčný list za príslušné obdobie kalendárneho roku podáva do 28. februára nasledujúceho roku. Evidenčný list sa v zmysle uvedeného podáva príslušnému okresnému úradu a zároveň sa uchováva po celý čas trvania prevádzky zariadenia a desať rokov po skončení jeho prevádzky.
Vedenie evidencie o zbere a výkupe kovových odpadov sa vzťahuje iba na subjekty, ktoré vykonávajú zber alebo výkup kovových odpadov v zmysle ustanovenia § 16 ods. 6 a 7 zákona o odpadoch. Táto evidencia sa vedie na tom istom tlačive, na akom sa vedie evidencia odpadov v zmysle § 2 vyhlášky, teda na tlačive, ktoré je uvedené v prílohe č. 1 vyhlášky.
Popri uvedenej evidenčnej povinnosti majú subjekty, ktoré vykonávajú zber alebo výkup kovových odpadov, navyše povinnosť viesť a uchovávať opis a dokumentáciu, ktorú tvorí fotodokumentácia alebo video dokumentácia o kovovom odpade od vstupu do zariadenia na zber odpadov až po jeho konečné umiestnenie v zariadení na zber odpadov. Uvedená povinnosť vyplýva jednak z ustanovenia § 16 ods. 8 písm. c) zákona a odpadoch a jednak z ustanovenia § 9 vyhlášky. Predmetnú fotodokumentáciu a video dokumentáciu sú osoby vykonávajúce zber alebo výkup kovového odpadu povinné v zmysle vyhlášky uchovávať po dobu jedného roka.
Uvedené rozlišovanie má význam aj z dôvodu ochrany osobných údajov, keďže podľa zákona o ochrane osobných údajov musí byť kamerový záznam, ktorý je vyhotovený v priestore prístupnom verejnosti, zlikvidovaný v lehote 15 dní odo dňa nasledujúceho po dni jeho vyhotovenia. V danej súvislosti Ministerstvo zastáva názor, že priestor zariadenia na zber alebo výkup kovového odpadu nepredstavuje miesto prístupné verejnosti, a preto sa naň § 17 ods. 7 zákona o ochrane osobných údajov, upravujúci povinnosť likvidácie kamerového záznamu, nevzťahuje. Tento názor môže byť sporný, keďže splnenie podmienok „miesta prístupného verejnosti“ v zmysle zákona o ochrane osobných údajov je potrebné posudzovať vo vzťahu ku každému priestoru osobitne.
Preto, ak príslušná zberňa alebo výkupňa kovového odpadu spĺňa definíciu priestoru prístupného verejnosti, je z hľadiska právnej istoty vhodné zlikvidovať kamerový záznam v zmysle 16 ods. 8 písm. h) zákona o odpadoch v súlade so zákonom o ochrane osobných údajov. Čo sa týka monitorovacej povinnosti podľa ustanovenia § 16 ods. 8 písm. c) zákona o odpadoch, resp. podľa § 9 vyhlášky, uvedená monitorovacia povinnosť sa vzťahuje iba na samotný odpad (takže súčasťou záznamu by napríklad nemali byť osoby, ktoré odpad do zberne alebo výkupne vniesli).
d. 7. list okresnému úradu v sídle kraja, ak súhlas na prepravu nebezpečných odpadov vydal okresný úrad v sídle kraja.
Aj keď v súvislosti so zasielaním sprievodných listov 5 až 7 príslušným okresným úradom zákon o odpadoch ani vyhláška nestanovuje výslovne žiadnu lehotu, možno analogicky vychádzať z toho, že príjemca je povinný zaslať originálne vyhotovenia sprievodných listov do desiateho dňa nasledujúceho mesiaca po prevzatí zásielky nebezpečných odpadov.
12. Evidencia…

References: § 105
 § 3
 § 2
 § 2
 § 3
 § 71
 § 5
 § 58
 § 135
 § 58
 § 58
 § 52
 § 80
 § 14
 § 16
 § 2
 § 16
 § 9
 § 17
 § 16
 § 9